**Výzva na predloženie cenovej ponuky**

v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov(ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | Slovenská konsolidačná, a.s.  |  |  |
| Poštová adresa | Cintorínska 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Jozef Bohunický |  |  |
| e-mail | jbohunicky@konsolidacna.sk | Tel.č. | 0903 889 371 |

1. **Predmet zákazky:**

Predmetom zákazky je obstaranie služieb na zabezpečenie servisných,  mechanických a elektroservisných prác pre 5 motorových vozidiel:

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Vozidlo** | **Objem (cm3)** | **Výkon (kW)** | **Celková hmotnosť (kg)** | **Rok výroby** | **Najazdené km (stav k 30.4.2021)** | **ŠPZ** |
| 1 | Škoda Superb  | 2000 | 200 | 2250 | 2019 | 23 599 | BL074XG |
| 2 | Škoda Scala | 1498 | 110 | 1710 | 2019 | 16 803 | BL015XS |
| 3 | Škoda Octavia  | 1896 | 77 | 1970 | 2008 | 268 997  | BA924TK |
| 4 | Škoda Superb | 1798 | 132 | 2037 | 2017 | 26 714 | BL002RE |
| 5 | Škoda Octavia combi | 1598 | 85 | 1897 | 2017 | 26 500 | BL772RA |

1. **Konkretizácia predmetu zákazky:**

Vykonávanie **servisných, mechanických a elektroservisných prác** na motorových vozidlách verejného obstarávateľa uvedených v bode 1. tejto Výzvy je zabezpečenie najmä: pravidelných a nepravidelných servisných úkonov na týchto motorových vozidlách, ich bežné opravy a bežnú údržbu, odstránenie porúch vzniknutých počas ich prevádzky, vykonávanie predpísaných pravidelných a nepravidelných servisných prehliadok týchto motorových vozidiel na základe výrobcom predpísaných cyklov (výmena motorového oleja určeného výrobcom, brzdovej kvapaliny, chladiacej kvapaliny, filtrov, sviečok, brzdových kotúčov a obložení, rozvodov a pod.), oprava a nastavenie pohonného mechanizmu a ďalších mechanických častí motorového vozidla (riadenia, bŕzd, tlmičov, prevodovky, systému chladenia, výfukového systému a pod.), prečistenie klimatizačných jednotiek a kúrení týchto motorových vozidiel, vykonávanie opráv elektrického systému vozidiel, opravy autoelektroinštalácie, samostatných elektrických komponentov, opravy alternátorov, štartérov, autoklimatizácií, prístrojových panelov, riadiacich jednotiek, autorádií, CD meničov, centrálnych zamykaní, prípadne iné opravy na základe požiadavky objednávateľa a všetky ostatné služby súvisiace s údržbou motorových vozidiel podľa doporučení výrobcu.

1. **Miesto uskutočnenia predmetu zákazky:**

V prevádzke úspešného uchádzača, pričom prevádzka musí byť v meste Bratislava a zároveň musí poskytovať služby na predmet zákazky v zmysle bodu 2. tejto Výzvy.

1. **Forma a spôsob predloženia ponuky:**

V nadväznosti na uvedené si Vás verejný obstarávateľ dovoľuje požiadať o predloženie ponuky v zmysle **Prílohy č. 1.** Ponuky verejný obstarávateľ žiada doručiť mailom na adresu: obstaravanie@konsolidacna.sk

1. **Obsah ponuky:**
2. základné identifikačné údaje uchádzača v zmysle **Prílohy č. 1**,
3. cenová ponuka predložená v zmysle **Prílohy č. 1.**
4. doklad o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
5. čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
6. **Kritériá na hodnotenie ponúk**:

Jediným kritériom na hodnotenie ponúk je najnižšia cena za jednu hodinu servisných, mechanických a elektroservisných prác.

1. **Požadované obchodné podmienky a platobné podmienky:**

Prijatá cena zákazky je konečná a nemenná. Verejný obstarávateľ neposkytuje zálohy ani preddavky na realizáciu predmetu zákazky.

1. **Trvanie zmluvy a termín dodania služieb:**

Po vyhodnotení ponúk uchádzačov bude uzavretá Zmluva o dielo na zabezpečenie servisných, mechanických a elektroservisných prác na motorových vozidlách, ktorej návrh je uvedený v **Prílohe č. 2.** Termín dodania služieb je uvedený v bode 6. predmetnej zmluvy. Zmluva o dielo na zabezpečenie servisných, mechanických a elektroservisných prác na motorových vozidlách bude uzatvorená s úspešným uchádzačom na obdobie 48 mesiacov.

1. **Kontaktná osoba vo veciach obsahovej stránky predmetu zákazky:**

Jozef Bohunický, tel.: 02/57 289 371, mob.: 0903 889 371, e-mail: jbohunicky@konsolidacna.sk

1. **Lehota na predkladanie ponúk:**

**11.6.2021**

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo verejné obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

*Príloha č. 1 - Cenová ponuka*

*Príloha č. 2 - Návrh Zmluvy o dielo na zabezpečenie servisných, mechanických a elektroservisných prác na motorových vozidlách*